1263.

Godina **1263** (**[[Rimske brojke|MCCLXIII]]**) bila je redovna godina koja počinje u ponedjeljak u julijanskom kalendaru (1. januar/siječnja).

## Događaji
### Januar/Siječanj &ndash; Mart/Ožujak
* januar - Berke-Hulaguov rat: Nogaj je porazio Hulagua na rijeci Terek, sjeverno od Kavkaza.
** Berke, vladar Zlatne Horde, ulazi u savez sa istovernikom Baybarsom, mamelučkim vladarem Egipta.

* 13. 2.? - Albert Veliki je oslobođen dužnosti biskupa Regensburga kako bi propovedao krstaški pohod (→ Osmi križarski rat).
* februar? - Egipatski sultan Bajbars je opljačkao Nazaret.

* mart - Umro je trapezuntski car Manojlo I Veliki Komnin, nasleđuje ga sin Andronik II (do 1266).

### April/Travanj &ndash; Jun/Lipanj
* 4. 4. - Egipatski sultan Bajbars je napadao Akru.
* 23. 4. - Posvećena je druga katedrala sv. Stefana u Beču, takođe romanička (uklonjena 1430, pošto je oko nje građena veća, gotička, crkva).
* proleće - Bajbars je zauzeo zamak Al-Karak.
* proleće? - Pomorska Bitka kod Settepozzija (Speces u Argolidskom zalivu): mletačka flota je porazila đenovsku.

* april - Simon de Montfort, 6. erl od Leicestera se vratio u Englesku, početkom maja okuplja pobunjeničke barone u Oxfordu.

* 7. 6. - Grof Bonifacije Savojski je poginuo u Torinu, nasleđuje ga stric Petar II (do 1268).

### Jul/Srpanj &ndash; Septembar/Rujan
* jul? - Karlo I Anžujski je nakon dugih pregovora prihvatio papinu ponudu sicilijanske krune, pomoći će ga i brat, francuski kralj Luj IX. Sicilijansku krunu, koja obuhvata i jug Italije, sada drži Manfred Hohenstaufen (Karlo je osvaja 1266).
* 16. 7. - Pobunjeni baroni zauzeli London. Kralj Henry III i kraljica su u Toweru, Simon de Montfort je praktični vladar.
** Prilikom zauzeća Worcestera, baronske snage su ubile većinu Jevreja.
* 20 - 24. 7. - Barselonska disputacija, na dvoru kralja Jakova Aragonskog, između glavnog rabina Nahmanidesa i dominikanca Pabla Christijanija, pokrštenog Jevrejina, o tome da li je Isus bio mesija (→ Isus u Talmudu).
* leto - Sevastokrator Konstantin Paleolog, polubrat cara Mihaila VIII, iskrcao se iz đenovskih brodova u Monemvasiji na Peloponezu, sa turskim plaćenicima - ratuje u Lakoniji protiv ahajskog kneza i drugih franačkih gospodara. Vizantijska flota zauzima jug Lakonije i uznemirava Latine na Eubeji i Kikladima.
** Tokom napredovanja ka Andravidi na severozapadu Peloponeza, glavnom gradu Ahajske kneževine, Vizantinci su potučeni u tesnacu kod Prinice, blizu stare Olimpije. Konstantin je pobegao u Mistru.

* 12. 9. - Litavski vladar Mindaugas je ubijen sa dvojicom sinova. U zemlji slijedi sedam godina nereda.

### Oktobar/Listopad &ndash; Decembar/Prosinac
* 2. 10. - Škotsko-norveški rat, Bitka kod Largsa bez jasnog pobednika, norveški kralj Haakon IV se povukao na Orkneyske otoke tokom zime.
* 2. 10. - Engleski kralj i baronski predstavnici putuju u Francusku na arbitraciju kod Luja IX (on će u januaru dati za pravo kolegi kralju, što vodi Drugom baronskom ratu).

* 14. 11. - Aleksandar Nevski, veliki knez Vladimira, umro je nedaleko od Nižnjeg Novgoroda na povratku iz Zlatne horde. Njegovo poštovanje ubrzo počinje, kanonizovan je 1547. 
** Njegova braća Jaroslav i Andrej se spore oko nasleđa, Mongoli presuđuju u korist Jaroslava (do 1271).

* 16. 12. - Norveški kralj Haakon IV je umro na Orkneyskim otocima, nasleđuje ga sin Magnus VI Zakonoispravitelj (do 1280). Vodi mirniju politiku od oca, prodaće Hebride i Otok Man Škotima 1266.

### Kroz godinu
* Arhiepiskop Arsenije I Sremac se povukao zbog bolesti. Nasleđuje ga Sava II, raniji humski episkop, brat kralja Uroša i sinovac Svetog Save (do 1271).
* Srpski prepis Šestodneva Jovana Egzarha.
* Rat između Bugarske i Vizantije: Vizantinci su na zapadu povratili Stanimaku i Filipopolis (Asenovgrad i Plovdiv), koje je Konstantin Tih zauzeo prošle jeseni; despot Jakov Svetoslav dobija pomoć od Mađara; na istoku uzimaju Mesemvriju/Nesebar, kojeg je držao bivši bugarski car Mico Asen. Komandant Glava Tarhaniotis zauzima na obali Agatopolis, Sozopolis i Anhijal (Ahtopol, Sozopol i Pomorije). Flota zauzima Vičinu i druge luke na delti Dunava. 
* Umro je vojvoda Atine Guy I de la Roche, nasleđuje ga sin Ivan I de la Roche (do 1280).
*  Osnovan Balliol koledž, Oksford. 
* Pravilo Klarisa je izmjenjeno tako da dopušta komunalno vlasništvo imovine. Dobili su ime Red sv. Klare.
* Navodno Euharistijsko čudo u Bolseni, kada je kruh počeo krvariti tijekom mise, čime je potvrđena transupstancijacija, potaklo je papu Urbana IV na uvođenje blagdana Tijelovo od sljedeće godine (Bolsenski korporal se čuva u orvijetskoj katedrali, Rafael je 1514. naslikao "Misu u Bolseni" u Rafaelovim sobama Apostolske palače u Vatikanu).
* Rekonkvista: Jaime I od Aragona osvojio Crevillent, postaje deo Kraljevine Valencije.
* Na sinodu u Arlu je potvrđena osuda učenja Joakima iz Fiorea, kao i njegovog sledbenika Gerarda od Borgo San Donnina (ove godine je uhapšen, ostatak života provodi u tamnici).
* Zabilježen je prvi pripadnik škotskog klana Campbell.

## Rođenja

* 22. 1. - Ibn Tajmija, islamski pravnik († 1328)

## Smrti

* 7. 1. - Agneza Meranijska, vojvotkinja Koruške, naslednica Kranjske (* 1215)
* mart - Manojlo I Veliki Komnin, trapezuntski car 
* 7. 6. - Bonifacije Savojski, grof (* 1244)
* 12. 9. - Mindaugas, litavski vladar (* ca. 1203)
* 14. 11. - Aleksandar Nevski, veliki knez Vladimira i Kijeva (* 1221)
* 16. 12. - Haakon IV, kralj Norveške (* 1204)
* 24. 12. - Hōjō Tokiyori, regent šoguna (* 1227)
* Guy I de la Roche, vojvoda Atine (* 1205)

## Reference

; Literatura
* Svezak prvi. Prvo doba: Vladanje knezova i kraljeva hrvatske krvi (641-1102) i Drugo doba: Vladanje kraljeva Arpadovića (1102-1301). Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)